text: 8 Activitats a fer a la Garrotxa amb Nens - Boja Acadèmia Familiar
  HomeGeografiaQuè fer a La Garrotxa amb Nens
  El meu amor per la Garrotxa ve de petita; aquí passava tots els estius, Nadals, Setmanes Santes i molts caps de setmana al llarg de l'any. Suposo que van ser els seus paisatges, les seves muntanyes de fons, el seu amor per les tradicions, les seves Festes del Tura… el que em van enamorar i van ajudar a que el 2015 canviés Barcelona per Olot i em mudés a viure aquí per començar la meva nova aventura en família.
  Activitats a La Garrotxa per a famílies amb nens
  Aquí teniu 7 activitats que podeu fer en família si esteu de visita a la Garrotxa. Plans amb els quals els nens es divertiran – i vosaltres també descobrireu la regió. Preparats?
  La Fageda d'en Jordà és de visita obligada si visiteu la Garrotxa. És una fageda molt mística, molt popular a Catalunya gràcies al poeta Joan Maragall. Podeu explorar-la peu o, millor encara, pujant en un dels carruatges de cavalls. En un recorregut de mitja hora donareu una volta per la Fageda sense cansar-vos, coneixereu els seus secrets i tindreu també temps per baixar del carruatge, caminar i fer fotos.
  Si els teus fills són fans dels animals de granja, no et perdis una visita a alguna de les granges de la Garrotxa. Al web VisitaGranges.cat trobaràs 8 granges diferents que fan visites guiades els caps de setmana. Són granges de productes agrícoles amb hort, de productes lactis i de productes carnis. Fes un cop d'ull al calendari de visites, perquè no totes estan obertes cada cap de setmana. La que vam triar nosaltres: la granja de la Fageda!!
  Forma part de les 8 granges de la Garrotxa que es poden visitar amb VisitaGranges.cat i nosaltres vam quedar encantats amb la visita! 🙂 Més que recomanable. La visita dura aproximadament una horeta i veureu diferents animals de granja que cuiden l'Albert i la Isabel. Però el que tenen, sobretot, són vaques. La seva producció de llet s'utilitza per fer la llet ATO Natura.
  No sempre es té l'ocasió de passejar per sobre d'un volcà com si res, fer un pícnic en el seu cràter (ple d'herba) o descobrir les diferents capes del volcà per assistir "en directe" a una classe de geologia. No us els perdeu si visiteu la Garrotxa! Els dos volcans més coneguts són el Santa Margarida i el Croscat. Tots dos comparteixen el mateix pàrquing de cotxes, així que podeu aparcar-lo i visitar els dos volcans en un mateix dia, si us ve de gust.
  Si teniu nens, una forma divertida i lúdica de visitar Santa Pau és la de fer la gimcana de "la Motxilla de la Blanca". Es tracta d'un joc de pistes que us portarà a recórrer el poble de Santa Pau i descobrir la seva història i passat medieval: com vivien els seus habitants, els seus oficis, qupe menjaven… Durant la gimcana passareu tot tipus de proves, us podreu disfressar de cavallers i haureu de ebrinar puzles i enigmes. Us ho passareu genial!
  Al Centre Logístic de Biciletes podreu llogar bicicletes (de muntanya i elèctriques), cascos i cadires per a nadons. La seva botiga es troba a prop de l'antiga estació de tren d'Olot, a pocs metres d'on comença la Via Verda. Direcció: Avinguda de l'Estació, 3. Preus per a un adult, mig dia: 15 € BTT, 25 € elèctriques.
  8. I SI PLOU O FA MAL TEMPS? DIVERSIÓ AL PLANETA MÀGIC
  Si plou o fa mal temps i busqueu un pla perquè els nens juguin i es diverteixin, apropeu-vos al Planeta Màgic, a Les Preses. És un "chikipark" enorme, amb castells inflables, llits elàstics, piscines de boles… i inclou també una zona específica per a nens de menys de 4 anys. Tenen cafeteria-restaurant a dins i, al contrari del que diuen a la seva web i facebook, estan oberts TOT el dia: de 11 ha 21h. No tanquen al migdia.
  Podeu veure més fotos a la seva pàgina de facebook.. Es paga per nen. El preu és de 8 € (el adults no paguen). I els nens menors de 2 anys paguen 3 €. Direcció: Carrer de la Tècnica, les Preses (als polígons).
  Restaurants de la Garrotxa per anar amb Nens
  Can Bastans: Molt a prop de la Fageda i dels volcans teniu el restaurant Can Bastans; tradicional i boníssim, casolà i molt recomanable per anar-hi amb nens. A nosaltres ens va encantar!
  Tenen un menú molt complet i exquisit per 17 € els caps de setmana. Cuina tradicional catalana amb plats com: canelons, escudella, carn a la brasa i, per descomptat, els típics fesols de Santa Pau. El menú infantil (9 €) és un plat combinat amb macarrons, croquetes i patates fregides, i flam/gelat/iogurt.
  Disposen de trones, tenen un cotxe mecànic i molt d'espai a fora per córrer. No us perdeu els seus postres estrella: "el pastís de la iaia" … galeta, crema i xocolata!
  Adreça de Can Bastans: Ctra. De Santa Pau, km 5 (entre Olot i Santa Pau). Telèfon per reservar: (+34) 972 68 01 78.
  Allotjaments a la Garrotxa ideals per a Famílies amb Nens
  Apartaments rurals Can Pere Petit. Tenen 7 apartaments per a 3-7 persones, una sala menjador per a grups i una masia rural sencera per a grups més grans. El millor sens dubte, la seva ubicació en ple nucli medieval de Santa Pau (i teniuaparcament gratuït al mateix carrer).